रात 60KM/घंटे की स्पीड से चली हवा, आज भी 16 शहरों में येलो-ऑरेंज अलर्ट, बिजली कर्मचारी फील्ड में
राजस्थान, गुजरात के बाद हरियाणा में बिपरजॉय की एंट्री हो गई। हालांकि देर रात चक्रवात के कारण बदले मौसम से 60 किलोमीटर की स्पीड से तेज हवाएं चलीं। अच्छी बात यह रही कि हवाओं से किसी प्रकार के नुकसान होने की कोई सूचना अभी तक नहीं है।
राजस्थान, गुजरात के बाद हरियाणा में बिपरजॉय की एंट्री हो गई। रविवार देर रात चक्रवात के कारण मौसम बदल गया। जिसके बाद 60 किलोमीटर प्रति घंटे की स्पीड से तेज हवाएं चलीं। अच्छी बात यह रही कि हवाओं से किसी प्रकार के नुकसान होने की कोई सूचना अभी तक नहीं मिली है।
चंडीगढ़ मौसम विभाग ने आज भी अंबाला सहित 6 शहरों को ऑरेंज अलर्ट पर रखा है। इनमें कैथल, थानेसर, गुहला, पेहोवा, शाहाबाद, अंबाला शहर शामिल हैं। मौसम विभाग ने संभावना जताई है कि यहां गरज-चमक के साथ 60 किलोमीटर रफ्तार से हवाएं भी चलेंगी।
इन शहरों के लिए येलो अलर्ट
मौसम विभाग के अनुसार बिपरजॉय का आंशिक असर दूसरे शहरों में भी दिखाई देगा, इसलिए वहां के लिए येलो अलर्ट जारी किया गया है। इनमें कैथल, करनाल, नीलोखेड़ी, थानेसर, पेहोवा, शाहाबाद, अंबाला, बराड़ा, नारायणगढ़, पंचकूला शामिल हैं। यहां 40 किलोमीटर प्रति घंटे रफ्तार के साथ हवाएं चलेंगी और गरज-चमक के साथ बारिश होने की पूरी संभावना बनी हुई है। अन्य जिलों में मौसम सामान्य बना रहेगा।
बिजली विभाग अलर्ट पर
बिपरजॉय तूफान का राजस्थान में असर देखने के बाद हरियाणा में बिजली विभाग अलर्ट मोड पर रहा। तेज हवाओं और आंधी तूफान के चलते दक्षिण हरियाणा में पेड़ या बिजली के खंभे गिरने के दौरान बाधित होने वाली बिजली को सुचारु करने की पहले से ही व्यवस्था कर ली गई है। तेज हवाओं से नुकसान होने पर बिजली निगम की टीमों को तैनात कर दिया गया है।
